হাড্ডাহাড্ডি লড়াই, সেমিফাইনালে বার্সেলোনা, পিএসজি

ওয়েব ডেস্ক: যেমনটা অনুমান করা হয়েছিল হল ঠিক তাই। উয়েফা চ্যাম্পিয়ন্স লিগের (UEFA Champions League) সেমিফাইনালে উঠল বার্সেলোনা (FC Barcelona) এবং প্যারিস সাঁ জারমাঁ (PSG(। বিদায় নিল বরুসিয়া ডর্টমুন্ড (Borussia Dortmund) এবং অ্যাস্টন ভিলা (Aston Villa)। ডর্টমুন্ডের বিরুদ্ধে প্রথম পর্বে ৪-০ জিতেছিল বার্সা আর ভিলাকে পিএসজি হারিয়েছিল ৩-১ ফলে। দ্বিতীয় লেগে তাই হেরে যাওয়া দুই দলের কাজ খুবই কঠিন ছিল। তবে বিনা যুদ্ধে এক ইঞ্চি জমি ছাড়েনি ডর্টমুন্ড আর ভিলা।

ডর্টমুন্ড বার্সাকে চার গোল দিয়ে খেলা অতিরিক্ত সময়ে নিয়ে যাবে এমনটা তাদের সমর্থকরাও আশা করেননি। তবে জোড়া গোল করে উত্তেজনা বাড়িয়ে দেন গুরাসি। কিন্তু সিগনাল ইদুনা পার্ক শান্ত হয়ে যায় বেনসেবাইনির আত্মঘাতী গোলে। এরপর নিজের তৃতীয় গোল করে হ্যাটট্রিক পূর্ণ করেন গুরাসি। দুই পর্ব মিলিয়ে কাতালুনিয়ার ক্লাব জিতল ৫-৩ ফলে। ২০১৯ সালের পর ফের চ্যাম্পিয়ন্স লিগের সেমিফাইনালে উঠল বার্সেলোনা।

আরও পড়ুন: অবিশ্বাস্য, এমনভাবে হারতে পারে শুধু KKR

ভিলা বনাম পিএসজি ম্যাচ অত্যন্ত উত্তেজক হয়েছে। ঘরের মাঠে দুটো গোল করতে পারলেই দুই পর্ব মিলিয়ে সমতা ফেরাতে পারত ইংলিশ ক্লাবটি। কিন্তু শুরুতে উল্টে নিজেরাই দুই গোল হজম করে ফেলে। চাপে পড়ে না গিয়ে আক্রমণের ঝড় তুলতে শুরু করে ভিলা। যার ফসল হিসেবে উঠে আসে তিন গোল। এই ম্যাচ তারা ৩-২ জেতে তবে দুই পর্ব মিলিয়ে ৫-৪ জিতে সেমিফাইনালে গেল প্যারিসের ক্লাব।